stanford-oval/wikipedia huggingface dataset:
พระครูญาณสาคร (แฉ่ง สีลปญฺโญ)

| พระครูญาณสาคร (หลวงพ่อแฉ่ง สำเภาเงิน สีลปญฺโญ) |
| --- | --- |

ชื่ออื่น: คุณก๋งแฉ่ง
ส่วนบุคคล
เกิด: วันพฤหัสบดี ที่ 3 กรกฎาคม พ.ศ. 2422 (ขึ้น 15 ค่ำ เดือน 8 ปี เถาะ) (84 ปี 5 เดือน 25 วัน ปี)
มรณภาพ: วันศุกร์ ที่ 27 ธันวาคม พ.ศ. 2506 เวลา 18.07 น. (ขึ้น 12 ค่ำ เดือน 2 ปี เถาะ)
นิกาย: มหานิกาย
ตำแหน่งชั้นสูง
ที่อยู่: วัดปากอ่าวบางตะบูน จังหวัดเพชรบุรี
อุปสมบท: วันอังคาร ที่ 18 เมษายน พ.ศ. 2442 เวลา 14.15 น. (ขึ้น 9 ค่ำ เดือน 6 ปี กุน)
พรรษา: 64
ตำแหน่ง: เจ้าอาวาสวัดวัดปากอ่าวบางตะบูน, อดีตเจ้าคณะแขวงอำเภอเขาย้อย และ เจ้าคณะสงฆ์ ตำบลบางตะบูน จังหวัดเพชรบุรี
พระครูญาณสาคร (แฉ่ง  สีลปญฺโญ)  เป็นเจ้าคณะสงฆ์ตำบลบางตะบูน อำเภอเขาย้อย จังหวัดเพชรบุรี ชื่อเดิมว่า แฉ่ง สำเภาเงิน เป็นพระเกจิเถราจารย์ที่เป็นที่เคารพนับถือที่มีชื่อเสียงรูปหนึ่งของ จังหวัดเพชรบุรี  ร่วมสมัยกับพระเกจิอาจารย์ผู้มีชื่อเสียงในสมัยยุคก่อน พ.ศ. 2500 แล้ว ท่านยังได้ดำรงตนเป็นผู้สมถะ มักน้อยสันโดษ ไม่ปรารถนาลาภยศ
ประวัติ > ชาติภูมิ

พระครูญาณสาคร เกิดเมื่อวันพฤหัสบดี ที่ 3 กรกฎาคม พ.ศ. 2422 (ขึ้น 15 ค่ำ เดือน 8 ปี เถาะ) ที่ตำบลบางตะบูนออก อำเภอบ้านแหลม จังหวัดเพชรบุรี  เป็นบุตรนายเฉยและนางทับ มีพี่น้องร่วมบิดามารดาเดียวกันรวม 9 คน ดังนี้
นายอั๋น สำเภาเงิน
นางสาย เข่งทอง
นายสิน สำเภาเงิน
นายแสง สำเภาเงิน
นายแบน สำเภาเงิน
นายเบี้ยว สำเภาเงิน
พระครูญาณสาคร (แฉ่ง สำเภาเงิน)
นางเป้า ฟังทอง
นายใจ สำเภาเงิน
ประวัติ > ฆราวาส

พระครูญาณสาคร (หลวงพ่อแฉ่ง สำเภาเงิน สีลปญฺโญ) ได้ศึกษาหนังสือไทย ณ วัดปากลัด ตำบลบางตะบูน อำเภอบ้านแหลม จังหวัดเพชรบุรี (สมัยก่อนยังไม่มีโรงเรียนจำต้องเรียนที่วัด) ต่อมาย้ายไปเรียนที่วัดทุ่ง (ทุ่งเฟื้อ) ตั้งอยู่คลองปลายสวนทุ่ง ตำบลบางครก อำเภอบ้านแหลม จังหวัดเพชรบุรี จนมีความรู้ในการอ่าน เขียน ภาษาไทย และภาษาขอมได้เป็นอย่างดีแล้ว ท่านจึงลาการศึกษาหนังสือจากวัดปากลัด เพื่อมาช่วยบิดามารดาทำงานช่วยเหลือครอบครัว  จนกระทั่งอายุครบ 20 ปี ได้กราบลาบิดา มารดา  เพื่ออุปสมบท เมื่อวันอังคาร ที่ 18 เมษายน พ.ศ. 2442 เวลา 14.15 น. (ขึ้น 9 ค่ำ เดือน 6 ปี กุน) ณ พัทธสีมาวัดปากลัด ตำบลบางตะบูน อำเภอเขาย้อย จังหวัดเพชรบุรี (สมัยนั้นขึ้นอยู่กับอำเภอเขาย้อย)
ประวัติ > บรรพชาอุปสมบท

พระอธิการคล้ำ วัดปากคลอง ตำบลบางครก อำเภอบ้านแหลม จังหวัดเพชรบุรี เป็นพระอุปัชฌาย์
พระอธิการทรัพย์ วัดเขาตะเครา ตำบลบางครก อำเภอบ้านแหลม จังหวัดเพชรบุรี เป็นพระกรรมวาจาจารย์
พระอธิการวัตร วัดปากลัด ตำบลบางตะบูน อำเภอบ้านแหลม จังหวัดเพชรบุรี เป็นพระอนุสาวนาจารย์
ท่านได้รับฉายาทางพระพุทธศาสนา ว่า สีลปญฺโญคือ ผู้ทรงศีลเป็นปัญญา
สมณศักดิ์

หลังจากที่ท่านได้เป็นพระภิกษุสงฆ์แล้วนั้น ท่านได้จำพรรษาอยู่วัดปากลัด 1 พรรษา ต่อมาจึงย้ายไปจำพรรษาอยู่วัดเขาตะเครา 2 พรรษา แล้วจึงไปจำพรรษาอยู่วัดปากคลอง ตำบลบางครก 5 พรรษา เพื่อศึกษาวิปัสสนามัฎฐาน จนกระทั่ง พระอธิการเปลี่ยน วัดอุตมิงด์ ตำบลบ้านแหลม อำเภอบ้านแหลม จังหวัดเพชรบุรี ได้อาราธนาให้ไปสอนอักษรขอม และจำพรรษาอยู่ที่วัดอุตมิงด์ 1 พรรษา ท่านได้มีความคิดที่จะขอลาสิกขาจากสมณเพศ เพื่อกลับไปดูแลบิดา มารดา จึงได้ไปหา พระครูสุวรรณมุนี หลวงพ่อฉุย พระอาจารย์ของท่าน ณ วัดพระทรง อำเภอเมือง จังหวัดเพชรบุรี เพื่อทำการลาสิกขา พระอาจารย์จึงได้ทำการสำรวจตรวจดวงชะตาท่านเพื่อดูความเหมาะสม
หลังจากพระอาจารย์ตรวจดวงชะตาแล้วเห็นว่าบุญบารมียังสูงส่งจักเป็นหลักชัยในพระพุทธศาสนาสืบไป ทำให้ท่านกลับใจคงอยู่ในสมณเพศต่อ และเดินทางกลับมาบ้านเกิดเมืองนอนที่ตำบลบางตะบูน ท่านได้เชิญชวนพุทธศาสนิกชน วงศาคณาญาติทั้งหลาย ผู้มีจิตศรัทธาในบวรบพุทธศาสนา ชาวบ้านบางตะบูนทั้งผู้มีทุนทรัพย์ และผู้มีกำลังกายเข้าร่วมกัน ก่อสร้างวัดขึ้นใหม่ราวปลายปี พ.ศ. 2449 ที่ริมฝั่งชายทะเลด้านตะวันออกของปากอ่าวบางตะบูน ซึ่งเดิมพื้นที่เป็นป่าชายเลนมีน้ำท่วมถึงชายป่า ท่านใช้เวลาในการปรับปรุงพื้นที่ ถมดิน ถมทราย และก่อสร้างศาสนสถานต่าง ๆ เช่น พระอุโบสถ กุฏิสงฆ์ ศาลาการเปรียญ และโรงเรียนวัดปากอ่าว เป็นต้น
ท่านใช้เวลาในการก่อสร้างเป็นเวลาเกือบ 5 ปี จึงแล้วเสร็จจนกลายเป็นวัดใหญ่ถาวรมาจนถึงปัจจุบันนี้ และได้ขนานนามว่า วัดปากอ่าวบางตะบูน ตำบลบางตะบูนออก อำเภอบ้านแหลม จังหวัดเพชรบุรี ในปี พ.ศ. 2450
ด้วยกุศลจริยาสัมมาปฏิบัติโดยอเนกประการ ทางคณะสงฆ์มีองค์พระสังฆราชเป็นประมุข ทราบกิตติคุณในคุณานุภาพจึงรับการแต่งตั้งสมณศักดิ์ดังต่อไปนี้
เมื่อวันศุกร์ ที่ 4 เมษายน พ.ศ. 2467 ได้รับแต่งตั้งเป็น พระอุปัชฌายะ
เมื่อวันพฤหัสบดี ที่ 27 พฤษภาคม พ.ศ. 2480 ได้รับแต่งตั้งเป็น “พระครูแฉ่ง” และเป็นเจ้าคณะสงฆ์แขวงอำเภอเขาย้อย จังหวัดเพชรบุรี
เมื่อวันพุธ ที่ 1 มีนาคม พ.ศ. 2481 ได้รับแต่งตั้งเป็น พระครูญาณสาคร
เมื่อวันพฤหัสบดี ที่ 17 สิงหาคม พ.ศ. 2487 ได้รับแต่งตั้งเป็น “สาธารณูปกร” อำเภอบ้านแหลม จังหวัดเพชรบุรี
พ.ศ. 2490 ได้รับแต่งตั้งเป็น “เจ้าคณะสงฆ์ตำบลบางตะบูน” ตลอดมาจนถึงมรณภาพ
มรณภาพ

วันศุกร์ ที่ 27 ธันวาคม พ.ศ. 2506 เวลา 18.07 น. ท่านได้มรณภาพด้วยโรคชรา ณ กุฏิเจ้าอาวาส วัดปากอ่าวบางตะบูน ตำบลบางตะบูนออก อำเภอบ้านแหลม จังหวัดเพชรบุรี ด้วยความสงบ สิริรวมอายุได้ 84 ปี 5 เดือน กับ 25 วัน ท่านถือครองสมณเพศเป็นเวลา 64 พรรษา นับเป็นการสูญเสียอย่างใหญ่หลวงของพุทธศาสนิกชน และชาวบ้านตำบลบางตะบูน บรรดาศิษยานุศิษย์ทั้งหลาย ตลอดเวลาที่ท่านมีชีวิตอยู่ได้ประกอบแต่กรรมดีอยู่เสมอ เมื่อเป็นฆราวาสก็เป็นบุตรที่อยู่ในโอวาทของบิดามารดา เมื่ออยู่ในสมณเพศก็เป็นผู้ที่อยู่ในระเบียบวินัยของสงฆ์อย่างเคร่งครัด การที่ท่านวางตนได้โดยสม่ำเสมอเช่นนี้ จึงทำให้ประชาชนชาวบ้านบางตะบูนและบริเวณใกล้เคียงเคารพเลื่อมใส และเมื่อท่านเป็นผู้ที่มีอัธยาศัยอันดีงาม และบำเพ็ญตนให้เป็นประโยชน์แก่ผู้อื่นตลอดมา ทำให้ท่านเป็นที่รักของชาวบ้านเหล่านั้นมาก เมื่อท่านประสงค์สิ่งใดก็ได้รับความร่วมมือจากประชาชนที่มีจิตศรัทธาเชื่อถือในตัวท่าน ช่วยกันสละทั้งกำลังกายและทรัพย์สิน ผลงานสำคัญที่ท่านได้กระทำไว้มากมาย และเป็นอนุสรณ์อยู่จนกระทั่งทุกวันนี้
ศิษย์พระอาจารย์

พระครูญาณสาคร (แฉ่ง สำเภาเงิน สีลปญฺโญ) ถือได้ว่าเป็นพระเกจิอาจารย์ผู้เข้มขลังขมังเวทอีกรูปหนึ่งของเมืองเพชรบุรีในยุคก่อน พ.ศ. 2500 ท่านได้ศึกษาเรียนวิชาอาคมมาจากพระคณาจารย์ ดังนี้
พระอธิการวัตร วัดปากลัด ตำบลบางตะบูน อำเภอบ้านแหลม จังหวัดเพชรบุรี
พระอธิการทรัพย์ วัดเขาตะเครา ตำบลบางครก อำเภอบ้านแหลม จังหวัดเพชรบุรี
พระอธิการคล้ำ วัดปากคลอง ตำบลบางครก อำเภอบ้านแหลม จังหวัดเพชรบุรี
พระครูสุวรรณมุนี หลวงพ่อฉุย วัดพระทรง อำเภอเมือง จังหวัดเพชรบุรี
พระครูวิมลคุณากร (ศุข เกสโร) วัดปากคลองมะขามเฒ่า ตำบลมะขามเฒ่า อำเภอวัดสิงห์ จังหวัดชัยนาท
พระภาวนาโกศลเถร (เอี่ยม สุวณฺณสโร) วัดหนัง อำเภอบางขุนเทียน จังหวัดกรุงเทพมหานคร
พระครูถาวรสัมณวงค์ (อ๋อย) วัดไทร อำเภอบางขุนเทียน จังหวัดกรุงเทพมหานคร
หลวงพ่อปลอด วัดปากทะเล อำเภอบ้านแหลม จังหวัดเพชรบุรี
พระวิสุทธรังษี (เปลี่ยน อินฺทสโร) วัดไชยชุมพลชนะสงคราม (วัดใต้) ตำบลบ้านใต้ อำเภอเมือง จังหวัดกาญจนบุรี
หลวงพ่อแช่ม อินทโชโต วัดตาก้อง ตำบลตาก้อง อำเภอเมือง จังหวัดนครปฐม
หลวงพ่อหรุ่น พุทธสโร วัดช้างเผือก ตำบลช้างเผือก อำเภออัมพวา จังหวัดสมุทรสงคราม
หลวงพ่อคง ธมฺมโชโต วัดบางกะพ้อม ตำบลอัมพวา อำเภออัมพวา จังหวัดสมุทรสงคราม
สหธรรมิกร่วมสมัย

หลวงพ่อจง พุทฺธสโร วัดหน้าต่างนอก ตำบลหน้าไม้ อำเภอบางไทร จังหวัดพระนครศรีอยุธยา
พระครูอโศกธรรมสาร (โศก) วัดปากคลอง ตำบลบางครก อำเภอบ้านแหลม จังหวัดเพชรบุรี
หลวงพ่อทองศุข อินฺทโชโต วัดโตนดหลวง ตำบลบางเก่า อำเภอชะอำ จังหวัดเพชรบุรี
หลวงพ่อแฉ่งเมือง ปุญฺญมาโค วัดคงคาราม อำเภอเมือง จังหวัดเพชรบุรี
หลวงพ่อกลอย วัดเขายี่สาร ตำบลยี่สาร อำเภออัมพวา จังหวัดสมุทรสาคร
พระครูญาณวิลาศ (แดง รตฺโต) หลวงพ่อ วัดเขาบันไดอิฐ อำเภอเมือง จังหวัดเพชรบุรี
ญาณสาครานุสรณ์

วัดปากอ่าว บางตะบูน สูญเสียท่าน พระครู “ญาณ สาคร” มาณะขันธ์ นามเดิม “แฉ่ง สำเภาเงิน” เจริญพรร ษาอนันต์ นับเนื่อง แต่เรื่องดี  เริ่มก่อร่าง สร้างวัด ปากอ่าวขึ้น  จนครึกครื้น โบสถ์วิหาร ตระหง่านศรี  และโรงเรียน สองหลัง และเจดีย์  กุฏิมี มากมาย หลายอาคาร  และโรงเรียน สองหลัง ตั้งงามเด่น  นี่ย่อมเป็น เครี่องแสดง แห่งหลักฐาน  ว่ามีคน เขานิยม ท่านสมภาร  บอกบุญทาน ก็ศรัทธา มาช่วยกัน  เปลี่ยนจากป่า โกงกาง สร้างเป็นวัด  ด้วยความศรัท ธาจิต คิดสร้างสรรค์  ย่อมเหนื่อยยาก พากเพียร จำเนียรวัน  ไม่มัวฉัน แล้วนอน ซุกซ่อนทรัพย์  จึงมีผู้ เลื่อมใส ในตัวท่าน  เข้าร่วมงาน ช่วยทำ ตามลำดับ  สละแรง สละเงิน เกินจะนับ  ที่สำหรับ ก่อสร้าง ได้อย่างนั้นฯ
นอกจากวัด ปากอ่าว ดังกล่าวแล้ว  ยังสร้างวัด เกาะแก้ว อีกหนึ่งนั้น  และซ่อมแซม การเปรียญ เปลี่ยนหน้าบัน  ให้วัดหนอ ส้มนั้น อันควรชม  ท่านได้ทำ ความดี เหล่านี้ไว้  เพื่อภายใต้ กาสาวะ พัตรร่ม  จึงเย็นชื่น ยืนชนม์ คนนิยม  อิ่มอุดม ด้วยกุศล ผลกำไรฯ
แม้ตัวตาย กายพราก ไปจากภพ  แต่ความดี นี้จะลบ ก็หาไม่  ชื่อจะยั่ง จิรังกาล อยู่นานไกล  ไม่มีใคร ลืมท่าน นิรันดร  เหล่าบรรดา สานุศิษย์ คงคิดสร้าง  หล่อรูปร่าง ไว้บูชา อนุสรณ์  เหมือนท่านอยู่ ยังวัด ไม่ขาดตอน  จะกำจร เกียรติคุณ หนุนความดี ฯ:อันเกิดแก่ เจ็บตาย ใครก็รู้  ไม่มีผู้ ใดเว้น เป็นหน้าที่  ของสภา วะธรรม ตามโลกีย์  แต่ทั้งนี้ ก็ไม่วาย อาลัยครวญ  เพราะคนดี ที่ไม่อยาก ให้จากลับ  ซึ่งผิดกับ คนชั่ว เชิญเร่งด่วน  เมื่ออยู่นาน ก็จะพาล แต่ก่อกวน  ประพฤติล้วน ลามก ตกอบายฯ
พระครูญาณ สาคร จรจากโลก  ศิษย์จึงโศก เศร้าใจ ไม่รู้หาย  และลูกหลาน ญาติกา พาเสียดาย  ทั้งหญิงชาย ชาวบ้าน บางตะบูน  ของให้ดวง วิญญาณ ท่านประสบ  สัมปรายภพ สุคติ มิรู้สูญ  เกิดเป็นคน หนใด ไม่อาดูร  เพียรเพิ่มพูน ความดี มีกับตน  อันบุญทาน บารมี ที่ทำไว้  ส่งท่านไป สู่สวรรค์ ชั้นเวหน  ห้วงนิมมาน ระดี ศรีพิมล  นภดล ดุษฎี รมณียา  แล้วแลเล็ง เพ่งตา สมาบัติ  ลงยังวัด ปากอ่าว ดลข่าวหา  ว่าศิษย์ใด ทำดี มีอัชฌา  ช่วยพิทักษ์ รักษา ให้จำเริญฯ
ในนามพระ คณะสงฆ์ เพชรบุรี  สดุดี พระครูญาณฯ ขอสรรเสริญ  ท่านเป็นพระ ตัวอย่าง ทางดำเนิน  ที่ชวนเชิญ ปลูกศรัทธา ปสาทะ  แก่บรรดา สาธุชน คนหมู่มาก  บริจาค ทรัพย์เฉลี่ย เสียสละ  ออกสร้างวัด สร้างโรงเรียน เพียรมานะ  รักษาพระ พุทธศาสน์ ไม่คลาดคลาย  ขอให้ดวง วิญญาณ อันประเสริฐ   ที่มาเกิด เป็นสมภาร มานานหลาย  จงรู้แจ้ง แห่งนิพพาน ข้อบรรยาย  สมมุ่งหมาย สู่วิมุติ ที่สุดเทอญฯ
— พระราชสุวรรณมุนี ฯ
(หลวงพ่อแคล้ว อุตฺตโม)
วัดมหาธาตุ เพชรบุรี
พ.ศ. 2506
ประมวลภาพพระครูญาณสาคร

งานประจำปี ปิดทองหลวงพ่อแฉ่ง สำเภาเงิน 26-28 ธันวาคม
วิหารศักดิ์สิทธิ์หลวงพ่อแฉ่ง สำเภาเงิน
เหรียญพระครูญาณสาคร หลวงพ่อแฉ่ง สำเภาเงิน เนื้อเงิน รุ่น 1 พ.ศ. 2494 ด้านหน้า
เหรียญพระครูญาณสาคร หลวงพ่อแฉ่ง สำเภาเงิน เนื้อเงิน รุ่น 1 พ.ศ. 2494 ด้านหลัง
เหรียญพระครูญาณสาคร หลวงพ่อแฉ่ง สำเภาเงิน เนื้อเงิน รุ่น 2 พ.ศ. 2506 ด้านหน้า
เหรียญพระครูญาณสาคร หลวงพ่อแฉ่ง สำเภาเงิน เนื้อเงิน รุ่น 2 พ.ศ. 2506 ด้านหลัง
วัตถุมงคล

“พระครูญาณสาคร” (หลวงพ่อแฉ่ง สำเภาเงิน สีลปญฺโญ) สร้างวัตถุมงคลต่าง ๆ ดังนี้
เหรียญพระครูญาณสาคร รุ่นหนึ่ง (เนื้อทองค่ำ เนื้อเงิน เนื้อทองแดง และเนื้อทองแดงกะไหล่ทอง) ที่ระลึกงานแซยิด วันที่ 3 กรกฎาคม พ.ศ. 2494 สิริรวมอายุได้ 72 ปี
เหรียญพระครูญาณสาคร รุ่นสอง (เนื้อทองค่ำ เนื้อเงิน เนื้อทองแดง) ที่ระลึกงานแซยิด วันที่ 3 กรกฎาคม พ.ศ. 2506 สิริรวมอายุได้ 84 ปี
พระสมเด็จพิมพ์เล็ก (เนื้อผงพุทธคุณขาว และเนื้อผงพุทธคุณดำ)
พระลำพูนพิมพ์รัศมี (เนื้อผงพุทธคุณดำ)
พระปิดตา (เนื้อตะกั่ว)
พระนางพญา (เนื้อตะกั่ว)
พระนาคปรก (เนื้อตะกั่ว)
ตะกรุดสาลิกาบิน (เนื้อเงินยวง)
ตะกรุดเดือนเพ็ญ (เนื้อเงินยวง)
ตะกรุดฉายา สำหรับให้ลูกศิษย์ที่บรรพชาอุปสมบทเป็นพระภิกษุสงฆ์ที่วัดปากอ่าวฯ เวลาที่ลาสิกขาออกมาเป็นฆราวาส
ลูกกระสุนคต
เบี้ยแก้ปรอทธรรมชาติ
เชือกถักมงคลคาดเอว สำหรับให้ลูกศิษย์ที่บรรพชาอุปสมบทเป็นพระภิกษุสงฆ์ที่วัดปากอ่าวฯ  เวลาที่ลาสิกขาออกมาเป็นฆราวาส
ดูเพิ่ม

ประวัติหลวงพ่อแฉ่ง สำเภาเงิน เก็บถาวร 2012-09-28 ที่ เวย์แบ็กแมชชีน
ประวัติวัดปากอ่าวบางตะบูน
โรงเรียนวัดปากอ่าว
ประวัติพระครูวิมลคุณากร
ประวัติหลวงพ่อแช่ม อินทโชโต
ประวัติหลวงพ่อคง ธมฺมโชโต
ประวัติพระวิสุทธรังษี (เปลี่ยน อินฺทสโร)
ประวัติพระครูพินิจสุตคุณ (ทองสุข อินฺทโชโต)
ประวัติหลวงพ่อจง พุทฺธสโร
วัตถุมงคลในศาสนาพุทธ
รูปหล่อพระครูญาณสาคร
วัดปากอ่าวบางตะบูน
ภาพถ่ายเมื่อ พ.ศ. 2553
พ่อบ้านสุดเก๋า

| --- | --- |
พ่อบ้านสุดเก๋า
หน้าปกของมังงะ พ่อบ้านสุดเก๋า เล่ม 1 ในฉบับภาษาไทย
極主夫道 (Gokushufudō)
ชื่อภาษาอังกฤษ: The Way of the Househusband
แนว: โลดโผน สุขนาฏกรรม เสี้ยวชีวิต
มังงะ
เขียนโดย: โคซูเกะ โอโนะ
สำนักพิมพ์: ชินโจชะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: บันช์คอมิกส์
นิตยสาร: คูราเงะบันช์
กลุ่มเป้าหมาย: เซเน็ง
วางจำหน่ายตั้งแต่: 22 กุมภาพันธ์ พ.ศ. 2561 – ปัจจุบัน
จำนวนเล่ม: 10
ละครโทรทัศน์
กำกับโดย: โทอิจิโระ รูตะ
เขียนบทโดย: มานาบุ อูดะ
ดนตรีโดย: เอชิ เซงาวะ
สตูดิโอ: FINE Entertainment
เครือข่าย: Nippon TV
ฉาย:  11 ตุลาคม พ.ศ. 2563  –  13 ธันวาคม พ.ศ. 2563
ตอน: 10
โอเอ็นเอ
กำกับโดย: จิอากิ คง
เขียนบทโดย: ซูซูมุ ยามากาวะ
สตูดิโอ: เจซีสตาฟ
ถือสิทธิ์โดย: เน็ตฟลิกซ์
ฉาย:  8 เมษายน พ.ศ. 2564  – ปัจจุบัน
ความยาว: 16–19 นาที
ตอน: 15
ภาพยนตร์ฉบับคนแสดง
กำกับโดย: โทอิจิโร รูโต
สตูดิโอ: โซนี่พิคเจอร์สเอ็นเตอร์เทนเมนต์ ประเทศญี่ปุ่น
ฉาย: 3 มิถุนายน พ.ศ. 2565 (ญี่ปุ่น) 11 สิงหาคม พ.ศ. 2565 (ไทย)
 สถานีย่อยการ์ตูนญี่ปุ่น
พ่อบ้านสุดเก๋า (ญี่ปุ่น: 極主夫道; โรมาจิ: Gokushufudō) เป็นซีรีส์มังงะญี่ปุ่น เขียนเรื่องและวาดภาพโดย โคซูเกะ โอโนะ เผยแพร่ทางนิตยสารมังงะออนไลน์คูราเงะบันช์ตั้งแต่ปี พ.ศ. 2561 พ่อบ้านสุดเก๋า เป็นเรื่องราวของอดีตลูกพี่แก๊งยากูซ่าที่วางมือจากอาชญากรรมมาเป็นพ่อบ้าน ได้รับการดัดแปลงเป็นละครโทรทัศน์คนแสดงโดยนิปปงทีวีในปี พ.ศ. 2563 และได้รับการดัดแปลงเป็นซีรีส์อนิเมะออริจินอลเน็ตแอนิเมชัน (ONA) ของเน็ตฟลิกซ์ ผลิตโดยสตูดิโอเจซีสตาฟ ฉายตั้งแต่เดือนเมษายนถึงตุลาคม พ.ศ. 2564 ฤดูกาลสองฉายในเดือนมกราคม พ.ศ. 2566
เรื่องย่อ

ทัตสึ หัวหน้าแก๊งยากูซ่านามกระฉ่อนผู้น่าเกรงขามจนได้รับฉายาว่า "มังกรอมตะ" ได้วางมือจากอาชญากรรมไปเป็นพ่อบ้านเพื่อช่วยสนับสนุนมิคุ ภรรยาที่เป็นสายลุยงาน ในแต่ละตอนจะเล่าเรื่องราวในสถานการณ์ขำขันหลากหลาย โดยทั่วไปคือฉากการทำงานบ้านทั่ว ๆ ไปในฐานะพ่อบ้านที่ขัดกับรูปลักษณ์และบุคลิกของทัตสึ
รูปแบบต่าง ๆ > มังงะ

ในประเทศญี่ปุ่น พ่อบ้านสุดเก๋าเผยแพร่ครั้งแรกทางนิตยสารมังงะออนไลน์ Kurage Bunch ในฐานะลิมิตเต็ดซีรีส์ 5 ตอน แต่ได้รับความนิยมเพียงพอที่จะเผยแพร่เป็นซีรีส์ต่อเนื่อง ได้รับการรวบรวมเป็นหนังสือการ์ตูนรวมเล่ม (ทังโกบง) แล้ว 7 เล่มโดยสำนักพิมพ์ชินโจชะ ในประเทศไทยสำนักพิมพ์สยามอินเตอร์คอมิกส์ถือลิขสิทธิ์ตีพิมพ์
รูปแบบต่าง ๆ > วิดิโอส่งเสริมการขาย

| วิดีโอหลายคลิปจากแหล่งข้อมูลภายนอก |
| --- | --- |
 วิดิโอส่งเสริมการขาย Vol. 1, YouTube
 วิดิโอส่งเสริมการขาย Vol. 2, YouTube
 วิดิโอส่งเสริมการขาย Vol. 3, YouTube
 วิดิโอส่งเสริมการขาย Vol. 4, YouTube
 วิดิโอส่งเสริมการขายแบบคนแสดง, YouTube
 วิดิโอส่งเสริมการขาย Vol. 5, YouTube
วิดีโอโมชันคอมิกหลายวิดีโอได้สร้างออกมาเผยแพร่เพื่อส่งเสริมการขายหนังสือการ์ตูนรวมเล่มของเรื่อง ในวิดีโอมีเค็นจิโระ ซึดะพากย์เสียงเป็นทัตสึ, เค็นอิจิ ซูซูมูระพากย์เสียงเป็นมาสะ , โยชิมาซะ โฮโซยะพากย์เสียงเป็นโทราจิโร่  และซูบารุ คิมูระพากย์เสียงเป็น G-Goda
ในเดือนธันวาคม พ.ศ. 2562 วิดีโอส่งเสริมการขายแบบคนแสดงซึ่งดัดแปลงจากฉายในพ่อบ้านสุดเก๋าได้สร้างขึ้นเพื่อฉลองการทำยอดขายหนังสือการ์ตูนรวมเล่มถึง 1.2 ล้านเล่ม ซึดะมารับบทแสดงเป็นทัตสึ และมาอายะ ซากาโมโตะรับบทเป็นมิคุ กำกับร่วมโดยซึดะและฮายาโตะ ยาซากิ
รูปแบบต่าง ๆ > ละครโทรทัศน์

ในวันที่ 8 กรกฎาคม พ.ศ. 2563 ช่อง Nippon TV ประกาศว่าจะดัดแปลงเรื่องพ่อบ้านสุดเก๋าเป็นละครโทรทัศน์คนแสดง เริ่มออกอากาศในเดือนตุลาคม พ.ศ. 2563 นำแสดงโดยฮิโรชิ ทามากิรับบทเป็นทัตสึ สน้างโดย FINE Entertainment [ja] กำกับโดยโทอิจิโระ รูโตะ [ja] และเขียนบทโดยมานาบุ อูดะ [ja]
รูปแบบต่าง ๆ > อนิเมะ

ในเทศกาลอนิเมะเน็ตฟลิกซ์เมื่อวันที่ 26 ตุลาคม พ.ศ. 2563 ได้มีการประกาศดัดแปลงเรื่องพ่อบ้านสุดเก๋าเป็นออริจินัลเน็ตแอนิเมชัน (ONA) ซีรีส์อนิเมะสร้างโดยสตูดิโอเจซีสตาฟ กำกับโดยจิอากิ คง เขียนบทโดยซูซูมุ ยามากาวะ ซึดะ เค็นจิโระที่เคยพากย์เป็นทัตสึในวิดิโอส่งเสริมการขายกลับมารับบทพากย์เป็นทัตสึ ซีรีส์อนิเมะเผยแพร่เมื่อวันที่ 8 เมษายน พ.ศ. 2564 พาร์ตสองปล่อยฉายเมื่อวันที่ 7 ตุลาคม พ.ศ. 2564 ฤดูกาลที่สองมีการประกาศสร้างในอีเวนต์ Netflix Tudum Japan เมื่อวันที่ 25 กันยายน พ.ศ. 2565 ฉายในวันที่ 1 มกราคม พ.ศ. 2566
แหล่งข้อมูลอื่น

เว็บไซต์ทางการ (ญี่ปุ่น)
พ่อบ้านสุดเก๋า ที่เน็ตฟลิกซ์
พ่อบ้านสุดเก๋า (มังงะ) ที่เครือข่ายข่าวอนิเมะ
ยุคอาณาจักรเหนือใต้ของเกาหลี

ยุคสมัยอาณาจักรเหนือใต้ (เกาหลี: 남북국 시대; ฮันจา: 南北國時代) เมื่อสิ้นสุดสมัย 3 อาณาจักรนั้น อาณาจักรชิลลาถือว่าเป็นผู้มีชัยเหนืออาณาจักรอื่นบนคาบสมุทรเกาหลีทั้งหมด ในทางประวัติศาสตร์ถือว่ายุคสมัยนี้ อาณาจักรชิลลาเป็นผู้รวบรวมแผ่นดินเกาหลีให้เป็นผืนเดียวกันได้เป็นครั้งแรกนับแต่ยุคสมัยดึกดำบรรพ์เป็นต้นมา จึงเรียกว่า ยุคชิลลารวมอาณาจักร ช่วงยุคสมัยนี้นับจากปีที่อาณาจักรโคกูรยอและอาณาจักรแพ็กเจล่มสลายลงไปใน พ.ศ. 1211 และสืบเนื่องไปจนถึง พ.ศ. 1478 แต่ที่จริงแล้ว อาณาจักรชิลลาไม่ได้ครอบครองดินแดนทั้งหมดไว้ ที่ครอบคลุมได้ทั้งหมดนั้นเพียงดินแดนทางตอนใต้เท่านั้น แม้แต่ดินแดนของโคกูรยอเดิม ชิลลาก็ได้มาเพียงบางส่วนเท่านั้น ไม่เพียงที่ต้องยกคาบสมุทรเหลียวตงให้กับจีน แต่ดินแดนทางเหนือจรดไปถึงแมนจูเรียตกอยู่ในการควบคุมของอาณาจักรเกิดใหม่อีกอาณาจักรหนึ่ง ชื่อว่า อาณาจักรพัลแฮ หรือเรียกว่า ป๋อไห่ ในชื่อเรียกตามภาษาจีน ในยุคสมัยนี้ นักประวัติศาสตร์บางท่านจึงจัดว่าเป็นยุคอาณาจักรเหนือใต้ของเกาหลี
สองอาณาจักร

ใน พ.ศ. 1271 อาณาจักรพัลแฮได้ส่งทูตไปเปิดสัมพันธ์กับญี่ปุ่นเพื่อหวังใช้ญี่ปุ่นเป็นพันธมิตรในการข่มขู่ชิลลาที่คิดจะโจมตีพัลแฮ ซึ่งก็ได้ผล เพราะชิลลาไม่สามารถเข้าทำลายยึดครองพัลแฮได้แต่อย่างใด ทั้ง ๆ ที่มีความพยายาม กระทั่งสองอาณาจักรต้องจบสิ้นลงไปพร้อมกันในพุทธศตวรรษที่ 15
การล่มสลายของอาณาจักรพัลแฮเริ่มต้นขึ้นเมื่อเกิดสงครามครั้งใหญ่ระหว่างราชวงศ์เหลียว หรือพวกชนเผ่าคิตัน เข้าตีดินแดนของจีนสมัยปลายราชวงศ์ถัง ในพุทธศตวรรษที่ 15 อาณาจักรพัลแฮจึงต้องถูกตีไปด้วยเนื่องจากเป็นเขตอิทธิพลที่อยู่ใกล้ชิดติดกันระหว่างเขตดินแดนระหว่างจีนและคิตันในแมนจูเรีย ในพ.ศ. 1545 ราชวงศ์ถังถูกราชวงศ์เหลียวตีจนแตกออกเป็นแคว้นเล็กแคว้นน้อย และพวกคิตันก็ทำสงครามต่อเนื่องจนกระทั่งได้ครอบครองดินแดนทางตอนเหนือของจีนส่วนใหญ่ การทำสงครามยึดครองครั้งนี้ อาณาจักรพัลแฮก็ถูกยึดครองไปด้วยเช่นกัน ราชวงศ์เหลียวเข้าตีพัลแฮจนแตกใน พ.ศ. 1469 นับเป็นการสิ้นสุดอาณาจักรพัลแฮ แม้ในภายหลังราชวงศ์เหลียวได้ตั้งอาณาจักรใหม่ขึ้นแทน คือ อาณาจักรตงตาน เป็นอาณาจักรที่ก่อตั้งได้เพียง 10 ปี ใน พ.ศ. 1479 ราชวงศ์เหลียวก็ควบคุมอาณาจักรตงตานมาเป็นส่วนหนึ่งของราชวงศ์เหลียว
ในช่วงที่อาณาจักรพัลแฮประสบสภาวะสงครามกับพวกคิตันจนกระทั่งแตกนั้น ทางอาณาจักรชิลลาเองก็เกิดความระส่ำระส่าจากภายในขึ้น มีการลอบปลงพระชนม์กษัตริย์หลายพระองค์เพื่อแย่งชิงอำนาจกัน จุดเริ่มต้นมาจากสมัยที่พระราชินีจินซอง ขึ้นปกครองแผ่นดินมีความอ่อนแอ พวกขุนนางจึงต่างพากันกอบโกยประโยชน์ส่วนตัว บ้านเมืองเต็มไปด้วยโจรผู้ร้ายปล้นชิง ความโกลาหลปั่นป่วนของชิลลาเช่นนี้ทำให้เกิดการแยกตัวออกมาตั้งรัฐอิสระระหว่างกลุ่มขุนนางกลุ่มต่างๆ กันขึ้นจนเกิดเป็นสงครามระหว่างกัน กระทั่งในที่สุด กลุ่มที่เข้มแข็งกว่าก็สามารถทำลายกลุ่มอื่นได้ ที่สุดอาณาจักรชิลลาก็ล่มสลายลงใน พ.ศ. 1478 กลุ่มที่ได้รับชัยชนะจึงเข้ายึดครองเขตอำนาจเดิมของอาณาจักรชิลลาทั้งหมด แล้วตั้งตนเป็นอาณาจักรใหม่บนคาบสมุทรเกาหลีขึ้น คือ ราชวงศ์โครยอ นับเป็นการสิ้นสุดยุคอาณาจักรเหนือใต้ครั้งแรกก่อนที่เกาหลีจะแบ่งออกเป็นอาณาจักรเหนือใต้ครั้งที่ 2 คือ เกาหลีเหนือและเกาหลีใต้ในปัจจุบัน
พระมหากษัตริย์ > อาณาจักรซิลลา

32 พระเจ้าฮโยโซ 효소왕 孝昭王 (คริสต์ศักราช 692-702)
33 พระเจ้าซองด๊อกมหาราช 성덕대왕 聖德大王 (คริสต์ศักราช 702-737) ("King Seongdeok the Great" is a translation of Seongdeok Daewang, "Daewang" meaning "great king")
34 พระเจ้าฮโยซอง 효성왕 孝成王 (คริสต์ศักราช 737-742)
35 พระเจ้ากยองด็อก 경덕왕 景德王 (คริสต์ศักราช 742-765)
36 พระเจ้าฮเยคง 혜공왕 惠恭王 (คริสต์ศักราช 765-780)
37 พระเจ้าซอนด็อก 선덕왕 宣德王 (คริสต์ศักราช 780-785)
38 พระเจ้าวอนซอง 원성왕 元聖王 (คริสต์ศักราช 785-798)
39 พระเจ้าโซซอง 소성왕 昭聖王 (คริสต์ศักราช 798-800)
40 พระเจ้าเอจง 애장왕 哀莊王 (คริสต์ศักราช 800-809)
41 พระเจ้าฮอนด็อก 헌덕왕 憲德王 (คริสต์ศักราช 809-826)
42 พระเจ้าฮึงด็อก 흥덕왕 興德王 (คริสต์ศักราช 826-836)
43 พระเจ้าฮีกัง 희강왕 僖康王 (คริสต์ศักราช 836-838)
44 พระเจ้ามินเอ 민애왕 閔哀王 (คริสต์ศักราช 838-839)
45 พระเจ้าซินมู 신무왕 神武王 (คริสต์ศักราช 839)
46 พระเจ้ามุนซอง 문성왕 文聖王 (คริสต์ศักราช 839-857)
47 พระเจ้าฮอนัน 헌안왕 憲安王 (คริสต์ศักราช 857-861)
48 พระเจ้าคยองมุน 경문왕 景文王 (คริสต์ศักราช 861-875)
49 พระเจ้าฮอนคัง 헌강왕 憲康王 (คริสต์ศักราช 875-886)
50 พระเจ้าจองคัง 정강왕 定康王 (คริสต์ศักราช 886-887)
51 พระราชินีจินซอง 진성왕 眞聖王 (คริสต์ศักราช 887-897)
52 พระเจ้าฮโยคง 효공왕 孝恭王 (คริสต์ศักราช 897-912)
53 พระเจ้าซินด๊อก 신덕왕 神德王 (คริสต์ศักราช 913-917)
54 พระเจ้าคยองมยอง 경명왕 景明王 (คริสต์ศักราช 917-924)
55 พระเจ้าคยองแค 경애왕 景哀王 (คริสต์ศักราช 924-927)
56 พระเจ้าคยองซุน 경순왕 敬順王 (คริสต์ศักราช 927-935)
พระมหากษัตริย์ > อาณาจักรพัลแฮ

อาณาจักรพัลแฮ (คริสต์ศักราช 698–926) เป็นอาณาจักรโบราณของเกาหลีที่สถาปนาหลังการล่มสลายของอาณาจักรโกคูรยอ กินพื้นที่ไปถึงตอนใต้ของแมนจูเรีย ดินแดนปรีมอร์สกี และตอนเหนือของคาบสมุทรเกาหลี.
| # | พระนาม> ภาษาไทย | พระนาม> ฮันกึล/ฮันจา | ระยะเวลาที่ครองราชย์ | ชื่อรัชสมัย (年號)> ภาษาไทย | ชื่อรัชสมัย (年號)> ฮันกึล/ฮันจา | พระปัจฉามรณนาม (諡號)> ภาษาไทย | พระปัจฉามรณนาม (諡號)> ฮันกึล/ฮันจา |
| --- | --- | --- | --- | --- | --- | --- | --- |
| 1 | แด โจยอง | 대조영 大祚榮 | คริสต์ศักราช 698–719 | ไม่มี | ไม่มี | พระเจ้าโก | 고왕 高王 |
| 2 | แด มูเย | 대무예 大武藝 | คริสต์ศักราช 719–737 | อินอัน | 인안 仁安 | พระเจ้ามู | 무왕 武王 |
| 3 | แด ฮึมมู | 대흠무 大欽茂 | 737–793 | แดฮึง   บอรยอก | 대흥 (大興)   보력 (寶曆) | พระเจ้ามุน | 문왕 文王 |
| 4 | แด วอนอี | 대원의 大元義 | คริสต์ศักราช 793–794 | ไม่มี | ไม่มี | ไม่มี | ไม่มี |
| 5 | แด ฮวา ยอ | 대화여 大華與 | คริสต์ศักราช 794 | จุงฮึง | 중흥 中興 | พระเจ้าซอง | 성왕 成王 |
| 6 | แดซุงริน | 대숭린 大嵩璘 | คริสต์ศักราช 794–808 | จองรยอก | 정력 正曆 | กัง | 강왕 康王 |
| 7 | แดวอนยู | 대원유 大元瑜 | คริสต์ศักราช 808–812 | ยองด็อก | 영덕 永德 | จอง | 정왕 定王 |
| 8 | แดออนอี | 대언의 大言義 | คริสต์ศักราช 812–817 | จูจัก | 주작 朱雀 | ฮี | 희왕 僖王 |
| 9 | แดมย็องชุง | 대명충 大明忠 | คริสต์ศักราช 817–818 | แทซี | 태시 太始 | กัน | 간왕 簡王 |
| 10 | แดอินซู | 대인수 大仁秀 | คริสต์ศักราช 818–830 | กอนฮึง | 건흥<br>建興 | ซอน | 선왕 宣王 |
| 11 | แดอีจิน | 대이진 大彝震 | คริสต์ศักราช 830–857 | ฮัมฮวา | 함화 咸和 | ไม่ปรากฏ | ไม่ปรากฏ |
| 12 | แด กอนฮวัง | 대건황 大虔晃 | คริสต์ศักราช 857–871 | ไม่ปรากฏ | ไม่ปรากฏ | ไม่ปรากฏ | ไม่ปรากฏ |
| 13 | แด ฮยอนซ็อก | 대현석 大玄錫 | คริสต์ศักราช 871–895 | ไม่ปรากฏ | ไม่ปรากฏ | กยอง | 경왕 景王 |
| 14 | แด วีแฮ | 대위해 大瑋瑎 | คริสต์ศักราช 895–906 | ไม่มี | ไม่มี | ไม่มี | ไม่มี |
| 15 | แด อินซอน | 대인선 大諲譔 | คริสต์ศักราช 906–926 | ไม่ปรากฏ | ไม่ปรากฏ | ไม่มี | ไม่มี |
ดูเพิ่ม

อาณาจักรรวมชิลลา
อาณาจักรพัลแฮ
สามอาณาจักรหลัง
ยุคสมัยอาณาจักรเหนือใต้
รางวัลนาฏราช ครั้งที่ 1

เนื่องด้วย สมาพันธ์สมาคมวิชาชีพวิทยุกระจายเสียงและวิทยุโทรทัศน์ ได้จัดงานประกาศผลรางวัลนาฏราช ครั้งที่ 1 ประจำปี พ.ศ. 2552 ขึ้น เพื่อเป็นการสร้างมาตรฐานและยกระดับการตัดสินรางวัลด้านวิทยุโทรทัศน์ ส่งเสริมการให้สาระความรู้ควบคู่ความบันเทิง ตลอดจนสร้างกำลังใจให้กับคนทำงานในวิชาชีพนี้ต่อไป โดยการตัดสินผลรางวัลจะมาจากการร่วมลงคะแนนเสียงของคนในวิชาชีพวิทยุและโทรทัศน์ให้กับผลงานดีเด่นในด้านต่างๆ ซึ่งถือเป็นความภาคภูมิใจสูงสุดกับผู้ได้รับรางวัล
ตลอดขั้นตอนการดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราช ครั้งที่ 1 ประจำปี พ.ศ. 2552 ประกาศผลในวันที่ 16 พฤษภาคม พ.ศ. 2553 ณ หอประชุมกองทัพเรือ แขวงวัดอรุณ เขตบางกอกใหญ่ กรุงเทพมหานคร ถ่ายทอดสดทางสถานีวิทยุโทรทัศน์ไทยทีวีสีช่อง 3 เวลา 18.00 - 20.00 น. โดยปีนี้ได้ สัญญา คุณากร และ สุริวิภา กุลตังวัฒนา มาเป็นพิธีกร
รายชื่อเรียงตามลำดับในเว็บไซต์รางวัลนาฏราช  ผู้ได้รับรางวัลเน้นตัวหนา
รางวัล > ประเภทรายการวิทยุ

| --- | --- |
 ผู้ผลิตรายการข่าวและสาระยอดเยี่ยม คุยกับบัญชา - ส.ทร. 106 วิทยุครอบครัวข่าว คุยอย่างมีสุข - ส.ทร. 106 วิทยุครอบครัวข่าว  ข่าวต้นชั่วโมง - กรีนเวฟ 106.5 MHz  เที่ยงทันข่าว - ส.ทร. 106 วิทยุครอบครัวข่าว  กองทัพบกเพื่อประชาชน - สถานีวิทยุกระจายเสียงกองทัพบก:  ผู้ผลิตรายการบันเทิงยอดเยี่ยม Green Wave - บริษัท เอ-ไทม์ มีเดีย จำกัด (106.5 MHz) COOL 93 fahrenheit - บริษัท สกาย-ไฮ เน็ตเวิร์ค (93.0 MHz)  94 อีเอฟเอ็ม - บริษัท เอ-ไทม์ มีเดีย จำกัด (94.0 MHz)  GOOD FM - บริษัท ลักษ์ เรดิโอ จำกัด (98.5 MHz)  Eazy FM ช่วง “Eazy Mega Request” - บริษัท Virgin Radio Thailand (105.5 MHz)
 ผู้จัดรายการข่าวและสาระยอดเยี่ยม มีสุข แจ้งมีสุข - คุยอย่างมีสุข (ส.ทร. 106 วิทยุครอบครัวข่าว) พ.อ.ประชาสัณห์ ชนะสงคราม - กองทัพบกเพื่อประชาชน (สถานีวิทยุกระจายเสียงกองทัพบก)  บัญชา ชุมชัยเวทย์ - คุยกับบัญชา (ส.ทร. 106 วิทยุครอบครัวข่าว)  สุทธินาถ ทองชื่น - วิทยุกรีนเวฟ (106.5 MHz)  นิธินาฏ ราชนิยม - เที่ยงทันข่าว (ส.ทร. 106 วิทยุครอบครัวข่าว):  ผู้จัดรายการบันเทิงยอดเยี่ยม นภาพร ไตรวิทย์วารีกุล - วิทยุกรีนเวฟ (106.5 MHz) พีรพล เอื้ออารียกูล - แชมป์คลับแชมป์ครับ (ส.ทร. 106 วิทยุครอบครัวข่าว)  กัญดา ศรีธรรมูปถัมภ์ - COOL 93 fahrenheit (93.0 MHz)  พรรษวัตร์ พัฒนเทียรฆ และนภัสสร บูรณศิริ - Eazy FM ช่วง “Eazy Mega Request” (105.5 MHz)  ภูวนาท คุนผลิน - วิทยุกรีนเวฟ (106.5 MHz)